STEC ลุ้นผลงาน Q2 โตดี! รับกำไรขั้นต้นทรงตัวสูง-รายได้เงินปันผลหนุนเด่น
STEC ลุ้นผลงาน Q2/65 โตดี รับกำไรขั้นต้นทรงตัวสูง-รายได้เงินปันผลหนุนเด่น พ่วงชิงเค้กประมูลรถไฟฟ้า "สายสีส้ม" 27 ก.ค.นี้ แนะซื้อเป้า 17.50 บาท
STEC ลุ้นผลงาน Q2/65 โตดี รับกำไรขั้นต้นทรงตัวสูง-รายได้เงินปันผลหนุนเด่น พ่วงชิงเค้กประมูลรถไฟฟ้า "สายสีส้ม" 27 ก.ค.นี้ แนะซื้อเป้า 17.50 บาท
18 ก.ค. 2565

บล.เคทีบีเอสที ระบุในบทวิเคราะห์วันนี้ (4 ก.ค.65) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC คงคำแนะซื้อราคาเป้าหมาย 17.50 บาท ประเมินกำไรปกติไตรมาส 2/2565 อยู่ที่ 282 ล้านบาท (โต 125% เทียบช่วงเดียวกันของปี่ก่อน, โต 22% เทียบไตรมาสก่อนหน้า) กำไรปกติที่เติบโต เทียบช่วงเดียวกันของปีก่อน เป็นไปตาม 1) อัตรากำไรขั้นต้น (GPM) ปรับตัวสูงขึ้น หลังบริษัทมีการส่งมอบโครงการรัฐสภาในช่วงไตรมาส 2/2564
2) สถานการณ์ COVID-19 ที่คลี่คลายขึ้นส่งผลให้ progress งานก่อสร้างทำได้ดีขึ้น และค่าใช้จ่ายมาตรการ COVID-19 ลดลง, และ 3) การทยอยเริ่มงานใหม่ ได้แก่ ทางคู่เด่นชัย-เชียงราย-เชียงของ สายสีม่วงใต้ และ มอเตอร์เวย์ M6 และ M81 สำหรับกำไรที่ดีขึ้น เทียบไตรมาสก่อนหน้า
โดยหลักได้ปัจจัยหนุนจากรายได้เงินปันผลจาก GULF และ TSE รวม 103 ล้านบาท ซึ่งโดยปกติจะบันทึกในช่วงไตรมาส 2 ของปีคงประมาณการกำไรปกติปี 2565 ที่ 1.1 พันล้านบาท (โต 60% เทียบช่วงเดียวกันของปี่ก่อน) เบื้องต้นประเมินกำไรปกติ ครึ่งหลังปี 2565 จะปรับตัวดีขึ้น เทียบช่วงเดียวกันของปีก่อน, ครึ่งแรกปี 65 ตาม progress งานใหม่ที่จะเร่งตัวมากขึ้น
โดยราคาหุ้นปรับตัวลง แต่ in line กับ SET ในช่วง 1 แ ละ 3 เ ดือน ทั้งนี้คงคำแนะนำ “ซื้อ” จาก 1) แนวโน้มผลการดำเนินงานจะทยอยปรับตัวดีขึ้นนับจากนี้ตาม progress งานใหม่ โดยเฉพาะทางคู่เด่นชัยฯ และสายสีม่วงใต้, 2) มี catalyst จากการประมูลโครงการใหญ่สายสีส้มวันที่ 27  ก.ค. นี้ ซึ่งมองว่ามีโอกาสสูงที่บริษัทจะยังจับมือกับกลุ่ม BTS, และ 3) valuation ยังไม่แพง โดยเทรดที่ 2565 PER เพียง 17 เท่า